Brun
        
         (militærslekt)
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Brun er en norsk slekt. Den kalles ofte militærslekten for å skille den fra andre norske slekter ved navn Brun.
Eldste kjente stamfar, Peter Brun (død 1679), var oberstløytnant i Kristiansand. Han var far til generalmajor Hans Jacob Brun (1661–1739), kommandant på Munkholmen, oberst Ole Brun (1637–1710) og kapteinløytnant Christian Brun (født ca. 1665). De to sistnevnte ble stamfedre til slektens to hovedgrener.Sønnesønns sønnesønn av Christian Brun var undertollbetjent i Trondheim Lorentz Christopher Brun (1797–1854), hvis sønner var stiftsprost Johan Mangelsen Brun (1825–1899), stortingsmann, apoteker i Trondheim Johan Christopher Brun (1838–1914) og bokhandler i Trondheim John Andreas Brun (1840–1926). Stiftsprost J.M. Brun var far til tannlege og lege Johan Brun (1864–1941), som igjen var farfar til fotograf Johan Mangelsen Brun (1922–2001). Bokhandler John A. Brun var far til bokhandler og forlegger i Trondheim Fridthjov Brun (1875–1961). Les mer i Store norske leksikon Brun – norske slekter genealogi Litteratur Brun, Lars L.F.: Stamtavle over militæirslægten Brun, 1887